Isāks Lipnickis

Isāks Lipnickis (;  Kijiva —  Kijiva) bija Ukrainas šahists.

 Biogrāfija 
No 1935. gada bijis Kijivas pionieru pils šaha pulciņa dalībnieks, kur kopā ar Dāvidu Bronšteinu bijis viens no trenera Aleksandra Konstantinopoļska talantīgākajiem audzēkņiem. Sešpadsmit gadu vecumā pirmo reizi piedalījies Ukrainas šaha čempionāta finālā. Pēc skolas beigšanas mācījies Kijivas Valsts universitātē.

Sākoties Otrajam pasaules karam iestājies karaskolā, kuru beidzis kā leitnants. Piedalījies Staļingradas kaujā, vēlāk cīnījies arī citās frontēs. Karu beidzis Berlīnē kā majors. Pirmos pēckara gadus dienējis Vācijas padomju okupācijas zonas pārvaldē.

1947. gadā atgriezies Kijivā, kur strādājis par šaha treneri un šaha kluba direktoru. Divas reizes uzvarējis Ukrainas šaha čempionātos (1949, 1956),Ukranian Championships Odessa, 1949 bet 1950. gadā izcīnījis šajā turnīrā 2. vietu aiz Jefima Hellera. Tajā pašā 1950. gadā guvis savu lielāko sasniegumu šahā, dalot kopā ar Aleksandru Tolušu un Ļevu Aroņinu 2.-4. vietu PSRS šaha čempionāta finālā, kurā uzvarējis Pauls Keress.USSR Championship (1950) PSRS šaha čempionātu finālos piedalījies arī divus nākamos gadus (1951-1952), taču ierindojies tabulas lejusdaļā.

Kopš 1949. gada bijis PSRS šaha žurnālā Шахматы в СССР pastāvīgs autors. 1952. gadā kopā ar Borisu Ratneru sarakstījis grāmatu "Ukrainas šahistu labākās partijas" ().

Pāragri miris no leikēmijas. Godinot Lipnicka piemiņu, Ukrainā ir notikuši trīs viņa memoriālie turnīri (1967, 1976, 1980).

 Atsauces 

 Ārējās saites 

Kategorija:1923. gadā dzimušie
Kategorija:1959. gadā mirušie
Kategorija:Kijivā dzimušie
Kategorija:PSRS šahisti
Kategorija:Ukrainas šahisti
Kategorija:Ar Sarkanās Zvaigznes ordeni apbalvotie
Kategorija:Ar Tēvijas Kara ordeni apbalvotie